بیرلشمیش میللتلر تشکیلاتینین بیلیم و مدنیت تشکیلاتینین (یونسکو) فیلیسطین سورونونودا ایسراییله قارشی اؤن یارغیلی توتوم ایزله‌دیگینی اؤنه سوره‌رک تشکیلات‌دان آیریلماق اوزره رسمی مراجعت ائد‌ن آمریکا بیرلشمیش دؤولتلری و ایسراییلین یئنی ایلد‌ن اعتباراً یونسکو ایله عضولوک باغی قالمادی.
آمریکانین II.جی دونیا ساواشینین آردین‌دان قورولوشونا اؤنچولوک ائتدیگی بیر بیرلشمیش میللتلر اورگانییلا باغلارینی قوپارماسی سمبولیک باخیم‌دان اؤنم داشیییر.
آمریکا و ایسراییل، یونسکونو ایشغال آلتین‌داکی فیلیسطین تورپاغی اولدوغو بیرلشمیش میللتلر تشکیلاتس قرارلاری قبول ائدیلن دوغو قدس‌دا‌کی ایسراییل وارلیغینی تنقید ائتدیگی، بؤلگه‌ده‌کی تاریخی اثرلری "فیلیسطین مدنیت میراثی" اولاراق کاراکتریزه ائتدیگی و فیلیسطین رهبرلیگینی ۲۰۱۱.جی ایلده عضولویه قبول ائتدیگی سببیله "ایسراییل قارشیدی اؤن یارغییا صاحب اولماقلا "تنقید ائتمیشدی.
آمریکا پرزیدنتی دونالد ترامپ، اکتبر ۲۰۱۷ده تشکیلات‌دن چکیلمک اوزره رسمی مراجعت ائتمیشدی.
واشینگتون‌دان سونرا ایسراییل ده بنزر ایستیقامت‌ده آددیم آتمیشدی.
آمریکا و ایسراییلین تشکیلات‌دان چکیلمه‌سینین بودجه‌سین‌ده جدی کسینتی ائدیلن یونسکویا چوخ تأثیر ائتمه‌سی گؤزلنیلمیر.
آمریکا و ایسراییل، فیلیسطین رهبرلیگینین ۲۰۱۱.جی ایلده عضو اولاراق قبولون‌دان سونرا اؤلکه اولاراق تشکیلاتا ائتدیکلری اؤدنیشلری دوردورموشدو.
آمریکالی یئتکی‌لی‌لر داها اؤنجه یونسکو ایله باغلارینی داوام ائتدیره‌جکلرینی، مد‌نی و علمی ایش‌بیرلیگی کیمی "سیاسی اولمایان" قونولاردا "گؤزلمچی" ایستاتوسون‌دا تشکیلات فعالیتلرینی ایزله‌یه‌جکلرینی بیلدیرمیشدی.
آمریکا داها اؤنجه ۱۹۸۴.جو ایلده، باشقان رونالد ریگان دؤورون‌ده "سووئت چیخارلارینی مدافعه ائتدیگی" سببیله تشکیلات‌دان آیریلمیش، ۲۰۰۳.جو ایلده عضولویه دؤنموشدو.
